CELEX: 32021D2138
Language: el
Date: 2021-12-02 00:00:00
Title: Απόφαση (ΚΕΠΠΑ) 2021/2138 του Συμβουλίου της 2ας Δεκεμβρίου 2021 που τροποποιεί την απόφαση (ΚΕΠΠΑ) 2018/2011 υπέρ πολιτικών, προγραμμάτων και δράσεων με ενσωματωμένη τη διάσταση του φύλου για την καταπολέμηση της διακίνησης και κατάχρησης φορητών όπλων, σε συμμόρφωση με το θεματολόγιο για τις γυναίκες, την ειρήνη και την ασφάλεια

3.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 432/72
               
            
         ΑΠΟΦΑΣΗ (ΚΕΠΠΑ) 2021/2138 ΤΟΥ ΣΥΜΒΟΥΛΙΟΥ
         της 2ας Δεκεμβρίου 2021
         που τροποποιεί την απόφαση (ΚΕΠΠΑ) 2018/2011 υπέρ πολιτικών, προγραμμάτων και δράσεων με ενσωματωμένη τη διάσταση του φύλου για την καταπολέμηση της διακίνησης και κατάχρησης φορητών όπλων, σε συμμόρφωση με το θεματολόγιο για τις γυναίκες, την ειρήνη και την ασφάλεια
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 17 Δεκεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/2011 (1).
                  
               
                     (2)
                  
                  
                     Η απόφαση (ΚΕΠΠΑ) 2018/2011 ορίζει περίοδο εφαρμογής 36 μηνών για τις δραστηριότητες που προβλέπονται στο άρθρο 1 αυτής από την ημερομηνία σύναψης της συμφωνίας που αναφέρεται στο άρθρο 3 παράγραφος 3.
                  
               
                     (3)
                  
                  
                     Το Γραφείο Αφοπλισμού των Ηνωμένων Εθνών έχει ζητήσει παράταση της περιόδου εφαρμογής της απόφασης (ΚΕΠΠΑ) 2018/2011 κατά επτά μήνες, έως τις 31 Οκτωβρίου 2022, εξαιτίας της καθυστέρησης εκτέλεσης των δραστηριοτήτων του έργου στο πλαίσιο της απόφασης (ΚΕΠΠΑ) 2018/2011 λόγω των επιπτώσεων της πανδημίας της COVID-19.
                  
               
                     (4)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2018/2011 έως τις 31 Οκτωβρίου 2022 μπορεί να πραγματοποιηθεί χωρίς καμία επίπτωση όσον αφορά τους χρηματοδοτικούς πόρους.
                  
               
                     (5)
                  
                  
                     Το άρθρο 5 παράγραφος 2 της απόφασης (ΚΕΠΠΑ) 2018/2011 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 παράγραφος 2 της απόφασης (ΚΕΠΠΑ) 2018/2011 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 31 Οκτωβρίου 2022.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 2 Δεκεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. VRTOVEC
            
         
         
            (1)  Απόφαση (ΚΕΠΠΑ) 2018/2011 του Συμβουλίου, της 17ης Δεκεμβρίου 2018, υπέρ πολιτικών, προγραμμάτων και δράσεων με ενσωματωμένη τη διάσταση του φύλου για την καταπολέμηση της διακίνησης και κατάχρησης φορητών όπλων, σε συμμόρφωση με το θεματολόγιο για τις γυναίκες, την ειρήνη και την ασφάλεια (ΕΕ L 322 της 18.12.2018, σ. 38).